stanford-oval/wikipedia huggingface dataset:
Ennakkovaroitusjärjestelmä

Ennakkovaroitusjärjestelmä eli varhaisvaroitusjärjestelmä (engl. Early Warning System, EWS) on jotain vaaratilannetta, kuten ballistisilla ohjuksilla tehtävän ydinaseiskun, luonnonkatastrofin, kuten trooppisten pyörremyrskyjen, suurtulvien tai tsunamien, tai vaikka työpaikan kemikaalionnettomuuksien uhkaa varten perustettu varoitusjärjestelmä.
Ballististen ohjusten varalta perustettu EWS varoittaa ydinasevaltiota vihollisen ohjushyökkäyksestä. USA:ssa ennakkovaroitusjärjestelmään kuuluvat mm. napa-alueilla olevat NORAD:in (North American Aerospace Defense Command) tutkat. Nykyään USA:n satelliitti-ennakkovaroitusjärjestelmä on Defence Support Program.
Varhaisin USA:n ennakkovaroitustutkajärjestelmä ballistisia ohjuksia vastaan oli BMEWS (Ballistic Missile Early Warning System). Ohjuksia tarkkailevaan ennakkovaroitusjärjestelmään kuuluivat myös varhaisvaroitussatelliitit, USA:ssa IMEWS.
Polina Astahova

| Mitalit | Mitalit | Mitalit |  |
| --- | --- | --- | --- |
|  Polina Astahova |  Polina Astahova |  Polina Astahova |  |
Maa:   Neuvostoliitto
Naisten telinevoimistelu
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | joukkuekilpailu |  |
|  Kultaa | Rooma 1960 | joukkuekilpailu |  |
|  Kultaa | Rooma 1960 | nojapuut |  |
|  Kultaa | Tokio 1964 | joukkuekilpailu |  |
|  Kultaa | Tokio 1964 | nojapuut |  |
|  Hopeaa | Rooma 1960 | permanto |  |
|  Hopeaa | Tokio 1964 | permanto |  |
|  Pronssia | Melbourne 1956 | yhteisvoimistelu |  |
|  Pronssia | Rooma 1960 | moniottelu |  |
|  Pronssia | Tokio 1964 | moniottelu |  |
Polina Grigorjevna Astahova (ven. Полина Григорьевна Астахова, 30. lokakuuta 1936 Zaporižžja – 5. elokuuta 2005 Kiova) oli ukrainalainen, Neuvostoliittoa edustanut telinevoimistelija ja olympiavoittaja.
Astahova voitti Melbournen 1956 olympialaisissa kultaa telinevoimistelun joukkuekilpailussa ja pronssia yhteisvoimistelussa. Henkilökohtaisissa lajeissa hänen saavutuksensa olivat 17. sija moniottelussa, yhdeksäs sija nojapuilla, 13. sija puomilla ja permannolla sekä 50. sija hypyssä. Rooman 1960 olympialaisissa hän voitti kultaa joukkuekilpailussa ja nojapuilla ja saavutti hopeaa permannolla sekä pronssia moniottelussa. Hypyssä hän sijoittui kuudenneksi. Tokion 1964 olympialaisissa hän sai saman mitalisaaliin kuin neljä vuotta aiemmin: kultaa joukkuekilpailussa ja nojapuilla, hopeaa permannolla sekä pronssia moniottelussa. Puomilla hän sijoittui neljänneksi.
MM-kilpailuissa Astahova voitti joukkuekilpailussa kultaa Moskovassa 1958 ja Prahassa 1962 sekä saavutti hopeaa Dortmundissa 1966. Hänen ainoa henkilökohtainen MM-mitalinsa oli pronssi nojapuilta Moskovan kisoissa.
Krakovan EM-kilpailuissa 1959 Astahova voitti kultaa permannolla ja nojapuilla. Leipzigin EM-kilpailuissa 1961 hän voitti kultaa puomilla ja nojapuilla sekä saavutti hopeaa moniottelussa ja permannolla.
Polionjälkeinen oireyhtymä

Polionjälkeinen oireyhtymä tai postpoliosyndrooma on sairaus, joka saattaa esiintyä poliosta toipuneilla komplikaationa eli jälkitautina vuosienkin tai jopa muutaman vuosikymmenen päästä. Se aiheuttaa tyypillisimmin lihasheikkoutta ja -kipua sekä voimakasta väsymystä.
Polionjälkeinen oireyhtymä saattaa olla hankala havaita ja diagnosoida. On arvioitu, että jopa 25–50 % poliosta toipuneista sairastuisi myöhemmässä elämänsä vaiheessa polionjälkeiseen oireyhtymään.
Porin kansallinen kaupunkipuisto

| Porin kansallinen kaupunkipuisto |
| --- | --- |
 Kokemäenjoen äärellä sijaitseva Kirjurinluoto uimarantoineen, samoin kuin Porin keskustan Eteläranta ja Kivi-Pori kuuluvat kansalliseen kaupunkipuistoon.
Sijainti:  Pori
Perustettu:  6.5.2002, laajennettu 14.12.2006
Rakennuttaja:  Porin kaupunki
Kotisivut
Porin kansallinen kaupunkipuisto on kansallinen kaupunkipuisto Porissa. Toukokuussa 2002 perustettu puisto on Kokemäenjoen suiston eli Porin luotojen rakennettujen sekä yhä viljelykäytössä olevien kulttuuriympäristöjen, puistojen ja puistokatujen, kaupunkimetsien sekä jokivarsiluonnon yhdessä muodostama kansallisesti arvokas kokonaisuus.
Porin kansallista kaupunkipuistoa on laajennettu joulukuussa 2006 lisäämällä siihen Käppärän kaupunginosasta Käppäränpuisto. Tällöin kansallisesti merkittäväksi rakennuskulttuurikohteeksi luokiteltu ortodoksinen kirkko ja Käppärän hautausmaalla sijaitsevan vanhan siunauskappelin ja Juseliuksen mausoleumin kokonaisuus sisällytettiin kaupunkipuistoon.
Vuonna 2014 Suomen kansalliset kaupunkipuistot voittivat eurooppalaisen puutarhaperinneverkoston (EGHN) puutarhapalkinnon laaja-alaisten viheralueiden sarjassa. Tässä vaiheessa Suomessa oli jo kuusi kansallisia kaupunkipuistoa. Vuoden 2019 lopussa Suomessa oli yhdeksän kansallisia kaupunkipuistoa: Forssassa, Hangossa, Heinolassa, Hämeenlinnassa, Kotkassa, Kuopiossa, Porissa, Porvoossa ja Turussa.
Kirjurinluodon etelärantaa.
Hanhiluoto on osa kansallista kaupunkipuistoa.
Porin taidemuseo sijaitsee Kokemäenjoen etelärannalla.
Rautatien alittava, keskustan ja Tiilimäen yhdistävä Porttaalitunneli kuuluu kaupunkipuistoon.
Lenkkeilypolku kaupunkipuiston eteläosissa sijaitsevassa Porin metsässä.
Keski-Porin kirkko kirkkopuistoineen Kokemäenjoen etelärannalla.
Käppärän hautausmaa on kaupunkipuistoa; kuvassa hautausmaalla sijaitseva Juseliuksen mausoleumi.
Aiheesta muualla

Metsäradio: Kansalliset kaupunkipuistot (26.7.2017, radio-ohjelman kesto 5 min) (areena.yle.fi)
Polina Kalsina

| Polina Kalsina> Полина Олеговна Кальсина.Henkilötiedot |
| --- | --- |
Koko nimi:  Polina Olegovna Kalsina
Syntynyt: 20. maaliskuuta 1989 (ikä 35) Nižni Tagil, Venäjä
Uran tiedot
Pituus:  172 cm
Laji:  maastohiihto
Maailmancup
Kaudet:  2010–
Paras sijoitus:  7
Voitot:  0
Palkintokorokkeella:  0
 Tietolaatikko päivitetty 7. tammikuuta 2016 
Polina Olegovna Kalsina (o.s. Medvedeva, ven. Полина Олеговна Кальсина, s. 20. maaliskuuta 1989 Nižni Tagil) on venäläinen maastohiihtäjä. Kalsina on 172 senttimetriä pitkä ja painaa 59 kilogrammaa.
Kalsina debytoi maailmancupissa maaliskuussa 2010 Drammenin sprintissä sijoittuen sijalle 29. Näin ollen hän saavutti heti ensimmäiset maailmancupin pisteensä. Kalsinan paras sijoitus maailmancupin osakilpailussa on seitsemäs tila marraskuussa 2011 Roglan 10 kilometrin yhteislähtökilpailusta.
Alle 23-vuotiaiden MM-kilpailuista Kalsinalla on yksi hopea vuodelta 2012 10 kilometrin perinteisen hiihtotavan kilpailusta. Lahden MM-kilpailuissa 2017 hän sijoittui yhdistelmäkilpailussa 14:nneksi.
Eikeland

| Eikeland |
| --- | --- |
 Eikeland
 Koordinaatit: 58°48′08″N, 9°05′46″E 
Valtio:  Norja
Lääni:  Agder
Kunta:  Gjerstad
Pinta-ala:  
 – Maa:  0,9 km²
Väkiluku (2023):  651
 – Väestötiheys:  723,3 as./km²
Infobox OKVirheellinen NIMI-arvo: 
Eikeland on taajama Gjerstadin kunnassa Agderin läänissä Norjassa. Taajaman pinta-ala on 0,9 neliökilometriä ja asukasluku 651 vuonna 2023.
Aiheesta muualla

Kuvia tai muita tiedostoja aiheesta Eikeland Wikimedia Commonsissa
Ennakkoratkaisu

Ennakkoratkaisu tarkoittaa seuraavia asioita:
ennakkopäätös, prejudikaatti
ennakkoratkaisu (verotus), Suomen verohallinnon tekemä päätös verotuksesta säännöstulkinnan ennakoimiseksi
ennakkoratkaisu (EU), Euroopan unionin tuomioistuimen tekemä päätös ennakkoratkaisupyynnön perusteella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ennakkoratkaisu”, voi hakea sivunnimihaulla, laajalla sivunnimihaulla tai tekstihaulla.
Eikenin kirkko

| Eikenin kirkko Eiken kirke |
| --- | --- |
 Kirkko vuonna 2007.
Sijainti:  Hægebostad, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1817
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Eikenin kirkko (norj. Eiken kirke) on Hægebostadin kunnassa Norjassa sijaitseva puinen ristikirkko vuodelta 1817.
Aiheesta muualla

Kuvia tai muita tiedostoja aiheesta Eikenin kirkko Wikimedia Commonsissa
Epidauroksen teatteri

| Epidauroksen teatteri |
| --- | --- |
 Epidauroksen teatteri.
Sijainti:  Asklipieío, Epídavros, Argolis, Peloponnesos, Kreikka
Koordinaatit:  37°35′46″N, 23°4′45″E
Rakennustyyppi:  kreikkalainen teatteri
Valmistumisvuosi:  noin 350–300 eaa.
Suunnittelija:  Polykleitos nuorempi
Julkisivumateriaali:  kalkkikivi
 Osa Unescon maailmanperintökohdetta Asklepioksen pyhäkkö Epidauroksessa 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Epidauroksen teatteri on antiikin aikainen kreikkalainen teatteri Epidauroksen Asklepieionin arkeologisella alueella, joka sijaitsee nykyisessä Epídavroksen kunnassa Peloponnesoksella. Se on parhaiten säilynyt antiikin kreikkalainen teatterirakennus ja yksi suurimmista ja kuuluisimmista aikakauden teattereista.
Historia

Teatteri on rakennettu noin vuonna 350–300 eaa. Sen suunnitteli Polykleitos nuorempi, joka suunnitteli myös antiikin Kreikan suurimman teatterin Megalopoliin teatterin. Teatterirakennus on ollut osa Epidauroksen Asklepieionia eli Asklepioksen pyhäkkö- ja parantolakokonaisuutta, ja sijaitsee pyhäkön kaakkoispuolella. Sen tarkoituksena on ollut potilaiden viihdyttäminen teatteriesityksillä. Koska teatteri oli rakennettu klassisen ajan lopulla tai jälkeen, siellä ei todennäköisesti esitetty yhtäkään uutta kreikkalaista tragediaa, vaan kaikki esitykset olivat varhaisempien näytelmien uudelleenesityksiä.
Teatteri on kaivettu ja osin kunnostettu osana Epidauroksen kaivauksia ja tutkimuksia, jotka alkoivat vuonna 1881. 1950-luvulta lähtien teatterissa on järjestetty säännöllisesti antiikin kreikkalaisten näytelmien uudelleenesityksiä osana vuosittaista Ateenan ja Epidauroksen festivaalia. Ensimmäiset esitykset olivat vuosina 1938 ja 1954, ja festivaali perustettiin Epidauroksen festivaalin nimellä vuonna 1955. Monet kuuluisat näyttelijät ja laulajat ovat esiintyneet teatterilla tämän jälkeen.
Vuodesta 1988 teatteri on Asklepieionin ohella osa Unescon maailmanperintökohdetta Asklepioksen pyhäkkö Epidauroksessa.
Rakennus

Teatteri on lähes puolikaaren muotoinen ja rakennettu kalkkikivestä Kynortion-vuoren (nykyinen Charaní) rinteeseen. Koko teatterin halkaisija on noin 127 metriä. Näkymä teatterin katsomosta suuntautuu pohjoisluoteeseen kohti Asklepieionin laaksoa ja taustalla olevia vuoria. Katsomon puolikaaren keskellä on ympyränmuotoinen orkhestra, jossa khoros esiintyi. Sen halkaisija on noin 21,5 metriä. Orkhestraa reunustaa matala reunakiveys ja sen keskellä on alttarikivi.
Orkhestran taustalla on ollut kaksikerroksinen skene eli näyttämörakennus, jonka alimman kerroksen julkisivun puolella on ollut 10 pylvästä ja keskellä kattoa tukemassa 4 pylvästä. Kummankin kerroksen kummassakin päässä on ollut kaksi neliönmuotoista huonetta. Näyttämörakennuksen ja orkhestran välissä on ollut 14 joonialaisen pylvään päälle rakennettu proskenion eli näyttämökoroke, jossa näyttelijät ovat esiintyneet. Korokkeen kummassakin päässä on ollut ramppi, joka on laskeutunut katsomon ja näyttämörakennuksen välissä rakennuksen itä- ja länsipäässä olleille suurikokoisille parados-porttirakennuksille. Kummassakin portissa on kaksi oviaukkoa, joista toinen on johtanut näyttämörampeille ja toinen katsomoon.
Teatterissa oli alun perin 34 penkkiriviä. 100-luvulla eaa. sen yläosaan lisättiin poikittaisuuntainen välikäytävä (diazoma) ja sen yläpuolelle jyrkempään osuuteen 21 penkkiriviä, jolloin rivejä oli yhteensä 55. Pystysuuntaiset käytävät jakavat alaosan 12 ja yläosan 22 katsomolohkoon. Suurin etäisyys näyttämöltä ylimpään katsomoriviin on 54 metriä ja ylimmän katsomorivin korkeus orkhestraan verrattuna on 22 metriä. Teatterin viimeisen ja laajimman vaiheen penkkiriveistä 34 alinta oli omistettu merkkihenkilöille ja Asklepioksen papistolle, ja 21 ylintä tavalliselle kansalle. Alimman rivin kaikkein arvostetuimmilla paikoilla on ollut selkänojat. Ennen laajennosta teatteriin mahtui noin 6 200 katsojaa ja laajennoksen jälkeen eri arvioiden mukaan 13 000–15 000 katsojaa.
Teatteri on kuuluisa erinomaisesta akustiikastaan, sillä näyttelijöiden ääni kuuluu esiintymislavalta vaivatta myös ylimmälle penkkiriville. Jo antiikin aikana teatteri oli arvostettu myös kauneutensa ja harmonisten mittasuhteidensa vuoksi.
Aiheesta muualla

Kuvia tai muita tiedostoja aiheesta Epidauroksen teatteri Wikimedia Commonsissa
Teatteri ylhäältä nähtynä.
Teatterin katsomoa.
Teatterin pohjapiirros.
David Hodges

| David Hodges> Henkilötiedot |
| --- | --- |
Syntynyt: 5. joulukuuta 1978 (ikä 45) Little Rock, Arkansas, Yhdysvallat
Ammatti:  laulaja, kosketinsoittaja, pianisti, kitaristi, lauluntekijä, säveltäjä, tuottaja
Muusikko
Aktiivisena:  1999 –
Tyylilajit:  alternative rock, kristillinen rock, gospel, elektroninen, pop
Soittimet:  koskettimet, piano, kitara, laulu
Yhtyeet:  Evanescence   Trading Yesterday   The Age of Information   Avox   Arrows to Athens
Levy-yhtiöt:  Warner Brothers Records  Epic Records  WindUp Records  Sleepwalker Music
Aiheesta muualla
davidhodgesmusic.com
  [ Muokkaa Wikidatassa ] [ ohje ]  
David Hall Hodges (s. 5. joulukuuta 1978) on yhdysvaltalainen kosketinsoittaja, laulaja, lauluntekijä ja tuottaja, joka tunnetaan ehkä parhaiten työstään Evanescence-yhtyeessä, jonka hän jätti vuonna 2002.
Ura > Evanescence

David Hodges liittyi Evanescenceen vuonna 1999. Hän toimi Evanescencessa kosketinsoittajana ja taustalaulajana ja osallistui kappaleiden säveltämiseen. Pian Hodgesin liittymisen jälkeen Evanescence julkaisi albumin Origin. Hodges levytti samoihin aikoihin Evanescencen laulajan Amy Leen kanssa gospel-kappaleet "Breathe" ja "Fall Into You", joista ensimmäinen julkaistiin Summit Worship -kokoelma-albumilla. Hodges julkaisi hengellistä musiikkia sisältävän soolo-EP:n Musical Demonstrations Pt. 1 vuonna 2000.
Hodges oli mukana tekemässä Evanescencen maailmanmaineeseen nostanutta albumia Fallen, mutta erosi yhtyeestä hieman ennen sen julkaisua vuonna 2002. Hodges voitti Evanescencen kanssa kaksi Grammy-palkintoa vuonna 2004. Hodges ja yhtyeestä myöhemmin eronnut Ben Moody ovat tehneet yhteistyötä myöhemminkin. Hodges on sanonut olevansa edelleen ystävä myös Amy Leen kanssa.
Ura > Muut yhtyeet

Evanescencesta lähtönsä jälkeen Hodges perusti rock-yhtyeen Trading Yesterday, jossa hän oli itse laulajana ja kosketinsoittajana. Yhtye julkaisi omakustanteena albumin The Beauty and the Tragedy vuonna 2004. Yhtye sai levytyssopimuksen Epic Recordsin kanssa ja julkaisi singlen "One Day", mutta levy-yhtiö purki levytyssopimuksen ennen yhtyeen seuraavan albumin julkaisua. Trading Yesterdayn albumi More Than This jäi pitkäksi aikaa julkaisematta yhtyeen ja levy-yhtiön välisten kiistojen takia. Albumi julkaistiin viimein syyskuussa 2011.
Hodges perusti Trading Yesterday -yhtyeessä soittaneen Steve McMorranin elektronista musiikkia soittavan yhteen The Age of Information. Yhtyeeseen liittyivät myös Will "Science" Hunt ja Josh Donahue. Yhtye julkaisi EP:n Everything is Broken syyskuussa 2007..
Hodgesilla  on levytyssopimus Warner Brothers Records -yhtiön kanssa sooloartistina. Hän julkaisi digitaalisesti EP:n nimeltä The Rising EP elokuussa 2009. Hodges ja hänen ystävänsä John Campbell julkaisivat instrumentaalisen digitaalista musiikkia sisältävän albumin "The Fragile World" nimellä Avox vuonna 2010.
Hodges on mukana yhtyeessä Arrows to Athens. Yhtye julkaisi digitaalisesti albumin "Kings & Thieves" vuonna 2011.
Ura > Työ lauluntekijänä

Hodges on säveltänyt musiikkia useille muille artisteille, muun muassa Kelly Clarksonille, Anastacialle ja Daughtrylle. Hän sävelsi Carrie Underwoodin ja Hillary Lindseyn kanssa kappaleen "There's a Place for Us", jonka Underwood levytti Narnian tarinat: Kaspianin matka maailman ääriin -elokuvan soundtrackille. Kappale oli ehdolla parhaan alkuperäiskappaleen Golden Globe -palkinnon voittajaksi.
Diskografia > Soolo > Albumit

The December Sessions Vol. 1 (2012)
Diskografia > Soolo > EP:t

Musical Demonstrations Pt. 1 (2000)
The Rising EP (2009)
Passangers: Weapons (2012)
Diskografia > Soolo > Singlet

Hard to Believe (2009)
Diskografia > Evanescence > Albumit

Origin (2000)
Fallen (2003)
Diskografia > Evanescence > EP:t

Mystary EP (2003)
Diskografia > Evanescence > Singlet

Bring Me To Life (2003)
Going Under (2003)
My Immortal (2003)
Everybody's Fool (2004)
Diskografia > Trading Yesterday > Albumit

The Beauty & The Tragedy (2004)
More Than This (2011)
Diskografia > Trading Yesterday > Singlet

One Day (2005)
Diskografia > The Age of Information > EP:t

Everything is Broken (2007)
Diskografia > Avox > Albumit

The Fragile World (2010)
Diskografia > Arrows to Athens > Albumit

Kings & Thieves (2011)
Aiheesta muualla

David Hodgesin virallinen sivu (Arkistoitu – Internet Archive)
David Hodges Twitterissä
davidhodges.info
David Hodges Myspacessa (englanniksi) (Hodgesin virallinen MySpace-sivu)
David Hodges Myspacessa (englanniksi) (Hodgesin vanhempaa musiikkia)
Trading Yesterday Myspacessa (englanniksi)
The Age of Information Myspacessa (englanniksi)
Eikerbladet

| Eikerbladet |
| --- | --- |

Lehtityyppi:  paikallislehti
Kustantaja:  Amedia
Levikki:  3 042 (2015)
Perustettu:  1992
Päätoimittaja:  Edvard Muli Langen
Kotikunta:  Øvre Eiker
Kotimaa:  Norja
Ilmestymistiheys:  to
Kieli:  norja
Aiheesta muualla
Kotisivu
Eikerbladet on norjalainen vuonna 1992 perustettu paikallislehti, jonka toimitus on Hokksundissa Øvre Eikerin kunnassa. Lehti ilmestyy torstaisin ja kuuluu Amedia-konserniin.
Aiheesta muualla

Lehden verkkosivut (norjaksi)
Poisson-prosessi

Poisson-prosessi on stokastinen prosessi, joka voidaan tulkita toisistaan riippumattomasti sattuvien tapahtumien laskuriksi jatkuvassa ajassa. Poisson-prosessilla on läheinen yhteys Poisson-jakaumaan ja sillä on  kaksi olennaista ominaisuutta:
tapahtumien riippumattomuus, mikä tarkoittaa, että kahdelle erilliselle aikavälille sattuvien tapahtumien lukumäärät ovat riippumattomia satunnaismuuttujia, ja
tapahtumien stationaarisuus, mikä tarkoittaa, että aikavälillä sattuvien tapahtumien lukumäärä riippuu vain välin pituudesta, ja on riippumaton välin sijainnista.
Nämä kaksi ominaisuutta kuuluvat vain Poisson-prosessille. Poisson-prosessilla on yksi parametri, joka on positiivinen reaaliluku. Parametria kutsutaan intensiteetiksi, joka tarkoittaa tapahtumien ilmaantumisen nopeutta.
Jos Poisson-prosessin intensiteetti on  \lambda >0, niin aikavälillä  (t_{1},t_{2}] sattuvien tapahtumien lukumäärä on  \operatorname {Poisson} (\lambda (t_{2}-t_{1}))-jakautunut. Erityisesti, jos satunnaismuuttuja  N_{t} on kaikkien ajanhetkeen  t>0 mennessä sattuneiden tapahtumien lukumäärä, niin  N_{t} on  \operatorname {Poisson} (\lambda t)-jakautunut. Tapahtumien välinen aika on  \operatorname {Exp} (\lambda )-jakautunut.  n:nnen tapahtuman sattumishetki on  \operatorname {Gamma} (n,\lambda )-jakautunut.
Esimerkki

Valtakunnalliseen puhelinpalveluun saapuvien puheluiden soittohetkiä voi mallintaa Poisson-prosessilla.
Tämä perustuu siihen, että mahdollisesti palveluun soittavien henkilöiden lukumäärä  n on hyvin suuri, mahdollisesti koko väestö. Jos tulkitaan, että todennäköisyys  p, jolla henkilö soittaa palveluun vuorokauden aikana, on kaikille henkilöille ja kaikkina päivinä sama, niin vuorokauden aikana saapuvien puheluiden lukumäärä on  \operatorname {Bin} (n,p)-jakautunut. Tätä jakaumaa voi approksimoida  \operatorname {Poisson} (np)-jakaumalla.
Mallia voi perustella myös niin, että palveluun soittavat tekevät sen toisistaan tietämättä eli riippumattomasti.
Tämän mallin puute on se, että todellisuudessa puhelinpalveluun saapuvat soitot riippuvat vuorokaudenajasta ja viikonpäivästä, jolloin stationaarisuusehto ei toteudu. Tällöin yhtä tiettyä Poisson-prosessia voi käyttää mallintamaan korkeintaan muutaman tunnin aikana tulevia puheluita.
Emilia Neuvonen

Emilia Neuvonen, (s. 1985, Sambia) on suomalainen näyttelijä, musiikintekijä ja malli. Neuvonen säveltää ja sanoittaa myös musiikkia artistinimellä Emilianne.
Elämä ja ura

Sambiassa syntynyt Neuvonen adoptoitiin Suomeen kaksivuotiaana. Hän on viettänyt lapsuutensa Kuopiossa ja Lohjalla.
Neuvonen on näytellyt aikuista Ujuni Ahmedia Kansallisteatterin näytelmässä Tytöille, jotka ajattelevat olevansa yksin.  Hän on näytellyt myös tv-sarjoissa Hormonit!, Harjunpää ja Ivalo.
Neuvonen on juontanut nuorten ohjelma Wintteriä Yle TV1:llä yhdessä Juuso Pekkisen kanssa.
Filmografia

| Televisio> Vuosi | Televisio> Sarja | Televisio> Rooli |
| --- | --- | --- |
| 2020 | Paras vuosi ikinä |  |
| 2021 | Rahti | Barbara |
| 2022 | Ivalo |  |
| 2022 | Harjunpää | Kottonen |
| 2023 | Hormonit! | Kiira |

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2020 | 'Tove  | Ravintolavieras |
Teatteri

Tytöille, jotka ajattelevat olevansa yksin, Kansallisteatteri (2023)
Aiheesta muualla

Emilia Neuvonen Internet Movie Databasessa. (englanniksi)
Pálairos

| Pálairos Πάλαιρος |
| --- | --- |
 Kunnallisyksikön sijainti
 Pálairos
 Koordinaatit: 38°47′1″N, 20°52′54″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Áktio-Vónitsa
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  380203
Väkiluku (2011):  4 383
 – Kaupunki­yhdys­kunta:  2 729
 – Kaupunki:  2 664
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Pálairos (kreik. Πάλαιρος; myös Páleros) on Kreikan kaupunki sekä samanniminen Áktio-Vónitsan kunnan kunnallisyksikkö (Δημοτική Ενότητα Παλαίρου, Dimotikí Enótita Palaírou) ja entinen itsenäinen kunta. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 4 383 ja varsinaisen Pálairoksen kaupungin väkiluku 2 664 (vuonna 2011).
Pálairoksen kaupunki sijaitsee Joonianmeren rannalla linnuntietä noin 23 kilometriä eteläkaakkoon Prévezasta. Se on perinyt nimensä antiikin ajan Palairoksen kaupungista, joka sijaitsi nykyisen kaupungin lähellä. Pálairoksen kunnallisyksikkö käsittää Áktio-Vónitsan kunnan eteläosan. Pálairoksen kunnan alkuperäinen nimi sen perustamisesta vuodesta 1994 lähtien oli Kekropía (Κεκροπία, virallisesti Δήμος Κεκροπίας, Dímos Kekropías). Vuonna 2004 kunnan nimeksi tuli Pálairos.
Pálairos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Áktio-Vónitsan kunnaksi yhdessä Anaktórion ja Medeónin kanssa, jolloin se muuttui uuden kunnan kunnallisyksiköksi.
Kunnallisyksikön osat

Pálairoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Pálairos | Moní Agíou Dimitríou (luostari) | 1 |
| Pálairos | Pálairos | 2 664 |
| Pálairos | Perivólia | 51 |
| Pálairos | Sklávaina | 13 |
| Peratiá | Agía Varvára | 126 |
| Peratiá | Fortí (saari) | 0 |
| Peratiá | Peratiá | 219 |
| Peratiá | Vagiá (saari) | 1 |
| Plagiá | Ammoúsa | 76 |
| Plagiá | Paliá Plagiá | 1 |
| Plagiá | Plagiá | 822 |
| Pogoniá | Ágios Nikólaos (saari) | 0 |
| Pogoniá | Pogoniá | 285 |
| Pogoniá | Stenó | 30 |
| Pogoniá | Varkó | 5 |
| Vátos | Vátos | 89 |
Yhteensä: 4 383
Pohjois-Suomen yliopisto

Pohjois-Suomen yliopisto on vuonna 2006 valmistuneeseen opetusministeriön virkamiesten laatimaan Suomen yliopisto- ja korkeakoululaitosten kehittämissuunnitelmaan sisältyvä esitys uudesta yliopistosta, joka muodostettaisiin yhdistämällä Oulun ja Lapin yliopistot ja Kajaanin yliopistokeskus yhdeksi yliopistoyksiköksi.
Suuret välimatkat ongelmana

Suunnitelman taustalla on opetusministeriön pyrkimys karsia liian pieniin yksiköihin jakautunutta Suomen yliopisto- ja korkeakoulujärjestelmää. Pohjois-Suomen yliopistojen yhdistämisen yhtenä ongelmana ovat kuitenkin yliopistojen väliset suuret etäisyydet, joiden vaikutuksesta yhdistämisellä ei saataisi aikaan merkittäviä kustannussäästöjä.